De ce-s fără putere? CHi = 244 


De ce-s fără putere? 
De ce sunt întristat? 
De ce n-am mângâiere 
şi sufletu-mpacat? 

- N-am pentru că ispita, 
atunci când n-am vegheat, 
asupra mea ţintit-a 
şi-adânc m-a săgetat. 


De ce-s fără putere? CHi = 244 


Dar vin acum la Tine, 
Preasfânt Mântuitor, 
Te rog să torni in mine, 
balsam vindecător! 

De ce nu am lumina? 
De ce mi-e capul greu? 
De ce tot caut vină 
la cei din jurul meu? 

- E pentru că păcatul 
m-a prins şi m-a mânjit, 
Şi azi eu, vinovatul, 
de el sunt chinuit! 

Dar vin acum la Tine, 
Preasfânt Mântuitor, 
Te rog să torni in mine, 
balsam vindecător! 

De ce trăiesc infrângeri? 
De ce mi-e calea grea? 
De ce amare plângeri 
mi-neacă viaţa mea? 

- E pentru că pământul 
mă leagă strâns de el 
şi uit prea des Cuvântul 
rostit de Blândul Miel! 

Dar vin acum la Tine, 
Preasfânt Mântuitor, 
Te rog să torni in mine, 
balsam vindecător! 

Din bezna starii grele, 
din adâncimi de rău, 
adâncurile mele, 
le-ndrept spre harul Tău! 
Ştiu că-n a Ta iubire, 
pe nimeni n-ai respins, 
şi-n sfânta-Ţi mântuire, 
Isuse m-ai cuprins! 

Dar vin acum la Tine, 
Preasfânt Mântuitor, 
Te rog să torni in mine, 
balsam vindecător! 


